Morgan Nicholls

Morgan Daniel Nicholls je britský hudobník a člen indie punkovej kapely Senseless Things. Je známy hlavne spoluprácou s rôznymi umelcami ako sú Gorillaz, The Streets, Muse a najnovšie aj Lily Allen. Aj pod svojim prvým menom, Morgan, publikoval jeden sólový štúdiový album.

Kariéra 
Morgan Nicholls začal svoju kariéru s punkovou kapelou Senseless Things, s ktorou medzi rokmi 1989 až 1995 vydal štyri štúdiové albumy. Následne do roku 1997 spolupracoval s nezávislou britskou formáciou Vent 414. V roku 2002 bol spoluproducentom albumu britskej kapely QueenAdreena, ktorý vyšiel pod názvom Drink Me. V auguste roku 2004, potom ako si Chris Wolstenholme zlomil na futbale zápästie, Morgan Nicholls dočasne hral za neho v kapele Muse na podujatí V Festival.

V roku 2005 sa Morgan Nicholls spolupracoval s kapelou Gorillaz kde nahral basovú gitaru na nahrávaní ich albumu Demon Days. Počas rokov 20052006 s kapelou vystupoval na koncertoch. V nasledujúcom období spolupracuje s kapelou Muse, ktorej na koncertoch spieva vokály, hrá na klávesové nástroje a syntetizátory. Napriek tomu nie je považovaný za oficiálneho člena skupiny. Jeho skutočným debutom s touto skupinou bolo účinkovanie počas akcie Radio 1's Big Weekend v Dundee v Škótsku. So skupinou Muse absolvoval turné po veľkých štadiónoch ktoré sa konali v roku 2010. Od roku 2012 sa zúčastňoval ako koncertný hráč na 2nd Law tour.

Počas prvej polovici roku 2009 bol Morgan Nicholls basgitaristom a koncertným režisérom koncertného turné v Lily Allen. Hral taktiež na basovú gitaru na vystúpení so skupinou The Who, ktoré sa konalo počas počas letnej olympiády v roku 2012.

Osobný život 
Morgan Daniel Nicholls je synom speváka, skladateľa a producenta Billyho Nichollsa.

Diskografia

Sólové albumy 
Štúdiové albumy
 2000: Organized
Single
 1999: „Miss Parker“
 1999: „Soul Searching“
 2000: „Flying High“
 2000: „Sitting in the Sun“
EP
 2012: Moonlight Rhino (Includes 3 songs; Moonlight Rhino, Sydney Sunset and Balloon Busting)

So skupinou Senseless Things 
 1989: Postcard C.V.
 1991: The First of Too Many
 1993: Empire of the Senseless
 1995: Taking Care of Business

So skupinou Vent 414 
 1996: Vent 414

So skupinou Gorillaz 
 2005: Demon Days
 2006: Demon Days: Live at the Manchester Opera House

So skupinou Muse 
 2008: HAARP
 2013: Live at Rome Olympic Stadium

Referencie

Zdroj 

Anglickí rockoví basgitaristi
Anglickí hiphopoví basgitaristi
Anglickí rockoví gitaristi
Anglickí hiphopoví gitaristi
Anglickí rockoví speváci
Anglickí hiphopoví speváci
Anglickí rockoví klávesisti
Anglickí hiphopoví klávesisti
Anglickí skladatelia modernej hudby
Členovia skupiny Muse
Alternatívnorockoví hudobníci